**פרוטוקול פגש מציעים**

**מכרז 02/2018 עבודות שיפוצים אחזקה ופיתוח מגרש.**

המקום: בנין הסוכנות היהודית , קינג ג'ורג' 48, ירושלים.

נוכחים: אלכס בלנקי, מרק סגל, איריס יצחקי ,אתי אביזמיל, שלום נסימי.

הקבלנים רשומים בטבלת רישום הנוכחים.

1. ניתן לעיין במסמכי המכרז באתר האינטרנט של החטיבה להתיישבות בכתובת: www.hityashvut.org.il
2. עיקר העבודות יבוצעו במבנים מאוכלסים ונדרשת תשומת לב המציע לכך.

שאלות נוכחים:

ש- אילו מסמכים ונספחים יש להגיש בשלב הגשת ההצעה ?

ת- מסמכים לצרוף עם הצעות המתמודדים (כל מסמך יצורף בשני עותקים מקור +העתק)

 במעטפה ראשונה המסומנת בסימן 1.

1. רישום ברשם הקבלנים המאשר כי המציע הינו קבלן רשום לפי סיווג ג' – ענף 100 (בניה), סיווג 2 או גבוה ממנו.
2. אישור רישום כעוסק מורשה לפי חוק מע"מ תשל"ו – 1975 וניהול פנקס חשבונות עפ"י פקודת מס הכנסה.
3. אישור רו"ח או עו"ד לגבי זכויות החתימה של המציע, והחלטה להתקשר בחוזה עם המזמינה (נספח "יג").
4. אישור רו"ח כי המציע ובעלי מניותיו מעולם לא הוכרזו פושטי רגל וכי לא מונה לנכסיו כונס נכסים , זמני או קבוע ואין עיקולים על נכסיו.
5. אישורים והמלצות של לפחות שלושה מזמיני עבודות (במגזר הציבורי, ו/או הממשלתי) לעבודות שיפוצים שביצע הקבלן עבורם , כקבלן ראשי , ב 4 השנים האחרונות.
6. אישורים והמלצות מגורמים ציבוריים / פרטיים על אחזקה של לפחות שלוש מאות מבנים / יחידות דיור בכל אחת משלוש השנים האחרונות.
7. אישור רו"ח כי המציע ביצע עבודות דומות (בנייה ו/או שיפוצים) בהיקף של 3 מיליון ₪ לשנה לפחות בכל אחת מה-3 שנים האחרונות.
8. ערבות בנקאית אוטונומית לקיום ההצעה נספח "ג1" (ערבות נפרדת לכל אזור בו מתמודד המציע).
9. האישורים הדרושים (בתוקף) לפי חוק עסקאות גופים ציבוריים (אכיפת ניהול חשבונות ,תשלום חובות מס, שכר מינימום) התשל"ו – 1976 ועומדים בדרישת חוק זה בנוגע לשכר מינימום ולהעסקת עובדים זרים.
10. חתימה על כל העמודים במסמכי המכרז, על כל נספחיו בחותמת התאגיד של המציע וחתימת מורשי החתימה.
11. הצהרת המציע בעניין אי מעורבות בתביעות משפטיות (נספח "ה").
12. במידה ורלוונטי, אישור כי העסק בשליטת אישה, ותצהיר בעלת השליטה (נספח "ו")
13. כל מסמך נוסף שלדעתו של המציע יסייע לוועדת המכרזים בבדיקת אמות המידה (נספח א').

 במעטפה שנייה המסומנת בסימן 2 (מעטפה זו סגורה היטב).

 14. הצעת הקבלן (מסמך א') חתום.

ש – אלו מסמכים יש להגיש עם הזכייה ?

ת - כאמור בסעיף הקודם + נספח ביטוח וערבות ביצוע.

ש- האם באזור מסוים יבחר זוכה אחד או יותר ?

ת- כמצוין בתנאים המיוחדים (סעיף 16) "בכוונת המזמינה למנות זוכה אחד או יותר כקבלן מסגרת

 באזור המרכז בהתאם להחלטת ועדת המכרזים".

ש- כיצד יש להגיש את המסמך המאשר אחזקת 300 יח"ד ?

ת- כמצוין בתנאים המיוחדים(סעיף 5-15): "המצאת אישורים והמלצות מגורמים ציבוריים /פרטיים על

 אחזקה של לפחות שלוש מאות מבנים /יחידות דיור". האישור יובא מהרשויות/ מוסדות ציבוריים

 ופרטיים / משרדי ממשלה וכיו"ב.

ש- האם יש הגבלה לשיעור הנחה ?

ת- לא אין רף מקסימלי להנחה, יחד עם זאת ועדת המכרזים רשאית לפסול הצעות עם הנחות בלתי

 סבירות.

ש- מדוע נדרש סיווג ג'-2 ?

ת- הסיווג נדרש בשל היקפי העבודות שהיו ב – 5 השנים האחרונות.

שאלות הבהרה

ש- מה משך בדיקת חשבון חלקי של קבלן ע"י מנהל פרויקט ?

ת- עד 30 יום.

ש- מה הן גודל ההזמנות ?

ת- גודל ההזמנות יהיה בהתאם לצורך הקריאות . לרוב ממאות ₪ ועד עשרות אלפי ₪ ומיעוטם, מאות

 אלפי ₪.

ש- איך משלמים לעבודות דחופות ?

ת- כמצוין במסמכי המכרז.

ש- האם נדרש לסמן בערבות ביצוע אזור העבודה (דרום, צפון, או מרכז) ?

ת- כן יש לציין בערבות הבצוע את אזור הפעילות רק הזוכים.

 ועדת מכרזים.